Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 3. A 136/2002. (VII. 19.) OVB határozat szerint az országos népszavazás kitûzésére irányuló kezdeményezés
Paragraph Index: 877

3. A 136/2002. (VII. 19.) OVB határozat szerint az országos népszavazás kitûzésére irányuló kezdeményezés aláírásgyûjtõ ívének hitelesítésérõl szóló határozat az Nsztv. 10. §-án alapul, az azon szereplõ kérdésrõl tartható népszavazás. Az Alkotmánybíróság — következetes gyakorlata alapján — a kifogást elbíráló jogorvoslati eljárásában arra is választ keres, hogy az OVB az aláírásgyûjtõ ív hitelesítési eljárásában az Alkotmánynak és az irányadó törvényeknek megfelelõen járt-e el. [25/1999. (VII. 7.) AB határozat, ABH 1999. 251, 256.; 51/2001. (XI. 29.) AB határozat, ABH 2001. 392, 394., 52/2001. (XI. 29.) AB határozat, ABH 2001. 399, 401., 53/2001. (XI. 29.) AB határozat, ABH 2001. 414, 416.] A Ve. 117. §-a alapján az OVB a jogszabályi feltételeknek megfelelõ aláírásgyûjtõ ívet, illetõleg kérdést a benyújtástól számított harminc napon belül hitelesíti. E rendelkezés alapján az OVB-nek az összes népszavazásra bocsátandó kérdés tekintetében meg kell vizsgálnia, hogy azok valamennyi jogszabályi feltételnek megfelelnek-e.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes